Matěj Stránský

Matěj Stránský (sündinud 11. juulil 1993 Ostravas) on Tšehhi jäähokimängija, kes mängib Šveitsi kõrgliiga klubis HC Davos ründajana (vasak või parem ääreründaja).

Aastatel 2010–2013 mängis ta Põhja-Ameerikas Western Hockey League'i klubis Saskatoon Blades.

2011. aastal valis Dallas Stars ta NHL-i draftis 165. valikuna. Aastatel 2013–2017 mängis ta American Hockey League'is (AHL) Dallas Starsi noorteklubis Texas Stars, kuid NHL-is tal debüüti teha ei õnnestunud. 2014. aastal võitis ta Texas Starsiga Calder Cup'i. Hooajal 2016–17 valiti Stránský AHL-i tähtede mängule.https://www.eliteprospects.com/player/79504/matej-stransky (vaadatud 9.2.2022)

2017. aastal asus Stránský mängima KHL-i klubis Tšerepovetsi Severstal. Hooaja 2018–19 teises pooles mängis ta Rootsi kõrgliiga klubis Mora IK.

Aastatel 2019–2021 mängis ta Tšehhi kõrgliiga klubis Třineci Oceláři. 2021. aastal tuli ta klubiga Tšehhi meistriks. Hooajal 2020–21 oli Stránský Tšehhi kõrgliiga suurim väravakütt (33 väravat).

2021. aasta mais sõlmis ta lepingu Davosiga."HCD VERPFLICHTET MATEJ STRANSKY UND JESSE ZGRAGGEN". hcd.ch. 3.5.2021. Vaadatud 9.2.2022

Tšehhi jäähokikoondise koosseisus on Stránský osalenud 2021. aasta maailmameistrivõistlustel ja 2022. aasta taliolümpiamängudel.

 Viited 

 Välislingid 
 Matěj Stránský hockeydb.com lehel

Kategooria:Tšehhi jäähokimängijad
Kategooria:Tšerepovetsi Severstali mängijad
Kategooria:Sündinud 1993